----

----

I Tiedonantoja

Komissio

----

Euron kurssi (1)

4. heinäkuuta 2006

(2006/C 156/01)

1 euro= 

----

(1)

Lähde: Euroopan keskuspankin ilmoittama viitekurssi.

----

----

Tiivistelmä valtiontuista, joita jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään vationtukeen 23. joulukuuta 2003 annetun komission asetuksen (EY) N:o 1/2004 mukaisesti

(2006/C 156/02)

Tuen numero: XA 27-06

Jäsenvaltio: Italia

Alue: Campania

Tukijärjestelmän nimike tai yksittäistä tukea saavan yrityksen nimi: Campanian alueen viinintuottajien yhteenliittymien perustamisen ja kehittämisen edistäminen ja tukeminen

Oikeusperusta: Legge 164/92 e successive modifiche ed integrazioni; D.G.R. 1208 del 23.9.2005

Tukijärjestelmän vuosittaiset menot tai yritykselle myönnettävän yksittäisen tuen kokonaismäärä: Ohjelmaa ja yksittäistä tuensaajaa kohti hyväksytty tuen kokonaismäärä on enintään 100 000 EUR; vuodelle 2006 käytettävissä olevat kokonaismäärärahat ovat 320 000 EUR

Tuen enimmäisintensiteetti: 60 % Perustamiskustannuksista; 100 % toiminnasta aiheutuvista kustannuksista — ensimmäisen vuoden jälkeen tämä tuki alenee vuosittain 20 %:lla; tuen kokonaismäärä saa olla enintään 80 % tukikelpoisista kokonaiskustannuksista

Täytäntöönpanoajankohta: 1. toukokuuta 2006 alkaen

Tukijärjestelmän tai yksittäisen tuen kesto: Yksittäisen tuen kesto saa olla enintään kolme vuotta

Tuen tarkoitus: Erityisesti laissa 164/82 määriteltyjen viinien, joilla on tarkistettu alkuperänimitys tai tarkistettu ja taattu alkuperänimitys (doc & docg), tuottajien yhteenliittymien toiminnan käynnistäminen

Asiaomainen ala/asianomaiset alat: Laatuviinien (doc & docg) tuotanto

Tuen myöntävän viranomaisen nimi ja osoite: 

Internet-osoite: www.regione.campania.it

Muita tietoja: Tuki on asetuksen (EY) N:o 1/2004 10—13 artiklan (toimenpiteet korkealaatuisten maataloustuotteiden tuotannon ja kaupan pitämisen edistämiseksi) säännösten mukainen

Tuen numero: XA 17/2006

Jäsenvaltio: Espanja

Alue: Katalonia

Tukijärjestelmän nimike tai yksittäistä tukea saavan yrityksen nimi: ”Tuet innovaatiohankkeiden toteuttamiseen alihankintana”

Oikeusperusta: Orden TRI/97/2006, de 28 de febrero, por la que se aprueban las bases reguladoras para la concesión de ayudas para la subcontratación de actividades de investigación, desarrollo e innovación (DOGC 4595 de 17.3.2006)

Tukijärjestelmän vuosittaiset menot tai yritykselle myönnetyn yksittäisen tuen kokonaismäärä: 300 000 EUR

Tuen enimmäisintensiteetti: (Tuen enimmäisintensiteetti tai tuen enimmäismäärä tukikelpoista kustannuserää kohti): 35 %

Täytäntöönpanoajankohta: 17.3.2006 alkaen

Tukijärjestelmän tai yksittäisen tuen kesto: 31.12.2006 saakka

Tuen tarkoitus: Tavoitteena on rohkaista pk-yrityksiä toteuttamaan innovaatiohankkeita. Innovaationa pidetään niiden järjestelmällisten toimien kokonaisuutta, joita yritys toteuttaa saavuttaakseen kilpailuetuja tekemällä organisatorisia, muodollisia tai teknologisia uudistuksia tuotteisiin tai toimintatapoihin. Erityisesti tarkoitetaan sellaisten toimien tai hankkeiden yhdistelmää, joiden tavoitteena on erottaa yritykset kilpailijoista hakemalla uusia organisaatiomalleja, toimintoja, tuotteiden käyttötapoja ja -tarkoituksia sekä uusia tapoja edistää ja hyödyntää yrityksessä olevaa osaamista

Sitä varten myönnetään tukea tai takauksia ulkopuolisten palveluntarjoajien alihankintana toteuttamiin innovaatiohankkeisiin. Sovelletaan ryhmäpoikkeusasetuksen 14 artiklaa. Tukikelpoisia menoja ovat hankkeen toteuttamiseen tarvittavan ulkopuolisen asiantuntemuksen alihankintaan liittyvät kustannukset

Takauksen myöntämiseen sovelletaan myös 7 artiklaa. Tukikelpoisia menoja ovat yksinomaan ja pysyvästi innovaatiotoimintaan tarkoitettujen laitteiden, välineiden ja kestohyödykkeiden hankinnasta aiheutuvat kustannukset

Asianomainen ala/asianomaiset alat: Kaikkien perustamissopimuksen liitteessä I lueteltujen tuotteiden jalostamista koskevat alat, lukuun ottamatta kalastus- ja vesiviljelytuotteita sekä CN-koodeihin 4502, 4503 ja 4504 kuuluvia tuotteita sekä maitoa ja maitotuotteita vastaavia tuotteita tai niiden korvikkeita

Tuen myöntävän viranomaisen nimi ja osoite: Centro de Desarrollo e Innovación Empresarial (CIDEM)

Internet-osoite: http://www.cidem.com/cidem/cat/serveis/financament/ajuts/ajutsrdit.doc

Tuen numero: XA 20/2006

Jäsenvaltio: Ranska

Alue: Franche-Comté

Tukijärjestelmän nimike: Tekninen apu: Interrreg-aloitteen osana toteutettavat toimet ”Lääke- ja maustekasvien kehittämistä ja hyödyntämistä koskeva kokeilutoiminta ja esittelyhankkeet Ranskassa ja Sveitsissä” (2. vaihe); jatkoa vuoden 2005 ohjelmalle (ks. tukinumerot XA 17/05 ja XA 39/05)

Oikeusperusta: 

Tukijärjestelmän vuosittaiset menot: 50 052 EUR

Tuen enimmäisintensiteetti: 30 % tekniseen apuun ja tiedotustoimintaan liittyvien toimenpiteiden osalta

Täytäntöönpanoajankohta: Välittömästi Euroopan komissiolta saadun vastaanottoilmoituksen jälkeen

Tukijärjestelmän kesto: Enintään 31. joulukuuta 2006 asti

Tuen tarkoitus: Tuki on tarkoitettu kattamaan seuraavat toimet, jotka kuuluvat asetuksen (EY) N:o 1/2004 14 artiklan soveltamisalaan (maatalousalan tekninen tuki):

nautaeläinten utaretulehduksen aromaterapia- ja fytoterapiahoidon demonstraatiosääntöjen valmisteleminen yhteistyössä ulkopuolisten asiantuntijoiden kanssa,

mauste- ja lääkekasvien jalostus- ja valintaohjelma (viljelyä, kasvien paikantamista, viljelyn esittelyä, seurantaa ja rekisteröintiä koskevien demonstraatiosääntöjen valmisteleminen yhteistyössä ulkopuolisten asiantuntijoiden kanssa),

neuvonta ja tiedotus (esittelyt, tiedotuskeskus, tiedotustoimet)

Tavoitteena on

mauste- ja lääkekasvien jalostuksesta saatavia tuotteita ja niiden käyttöä eläintautien alalla koskevan tiedon jakaminen viljelijöiden ja yleisön käyttöön;

alan toimijoiden ja harrastajien käytäntöjen kehittäminen ympäristönäkökohtien huomioimiseksi aikaisempaa paremmin (tutkimus- ja kokeilutoiminta); tavoite voidaan saavuttaa lampailla ja naudoilla tehtyjen testausten avulla ja tiedottamalla eri kasvien käyttötavoista eläinlääkinnässä karjojen hoitamiseksi;

kasvien tuotantoa, jalostusta ja käyttöä kotitalouksissa ja alan toimijoiden keskuudessa koskevien tietojen ja taitotiedon kerääminen ja valikoiminen; kyseisiä tietoja voidaan hyödyntää esittelyissä, testauksissa ja mukauttamisessa paikallisiin olosuhteisiin; hankkeesta saatujen tietojen ja taitotiedon valmistelu sen jakamiseksi alan toimijoille ja yleisölle; rajan molemmin puolin sijaitsevan Juravuoriston kasvien hyödyntäminen kehittämällä tuotantoa ja tehostamalla kasvien keräämistä sekä kasvien hyödyntämisen sosioekonomisten vaikutusten arvioiminen; tuotanto- ja jalostuskustannusten alentaminen käyttämällä jalostusvälineitä, joilla voidaan käsitellä sekä viljeltyjä kasveja, metsätalouden sivutuotteita että kesannolla kasvavia kasveja;

kyseisistä alueista välittyvien mielikuvien parantaminen kuvailemalla niitä houkuttelevina, luonnollisina ympäristöinä sekä innovaation ja vaihtoehtoisten toimintatapojen synnyinsijana, vuoristoalueen kasvien käytön paikallisista erityispiirteistä tiedottaminen sekä kyseisiin aiheisiin liittyvien paikallisten aloitteiden ja kumppanuuksien edistäminen

Asianomainen ala/asianomaiset alat: Franche-Comtén alueen viljelijät, jotka ovat kiinnostuneita ohjelmasta joko teollisuuden ja lääkealan käyttöön tarkoitettujen kasvien (nimikkeistön 12 luku) tai elävien eläinten (luku 1) kannalta

Tuen myöntävän viranomaisen nimi ja osoite: 

Internet-osoite: 

Muita tietoja: Ohjelman toteuttamisesta vastaa paikallinen maatalousoppilaitos Edgar Faure LONS LE SAUNIER:ssa, osoite 614 avenue Edgar Faure — F-39570 Montmorot

Tuen numero: XA 25/06

Jäsenvaltio: Ranska

Tukijärjestelmän nimike: Tuki maatalousyrittäjien lomituspalveluihin

Oikeusperusta: 

Tukijärjestelmän vuosittaiset menot: Toimenpiteen verovaikutukseksi arvioidaan 51 miljoonaa EUR vuodessa

Tuen enimmäisintensiteetti: Verohyvitys, jonka määrä on 50 % maatalousyrittäjän lomituksesta aiheutuvista päivittäisistä kustannuksista; tuen enimmäismäärä on 130 EUR enintään 14 päivältä vuodessa ja 910 EUR tuensaajaa kohti vuodessa

Täytäntöönpanoajankohta: 1. tammikuuta 2006 alkaen

Tuen tarkoitus: Lomituspalvelujen ansiosta maatalousyrittäjät, joiden toiminta vaatii päivittäistä läsnäoloa tilalla ympäri vuoden, voivat noudattaa vastaavanlaista työ-ja elämänrytmiä kuin muidenkin elinkeinoalojen toimijat. Lukuun ottamatta tapauksia, joissa kyseiset kulut korvataan (äitiysloma, yksityisten vakuutusten kattamat työtapaturmat ja sairauslomat), tällaisten palvelujen kustannukset ovat kuitenkin huomattavan korkeat. Sen vuoksi ehdotetaankin maatalousyrittäjien hyväksi verohyvityksen muodossa toteutettavaa toimenpidettä, jonka tarkoituksena on kannustaa viljelijöitä käyttämään lomituspalveluja

Asianomainen ala/asianomaiset alat: Kaikki maataloustuotannon alat. Toimenpide on suunnattu kaikille maatalousyrittäjille, jotka hoitavat tilaa tai yritystä yksityishenkilönä tai henkilöyhtiön puitteissa. Toimenpide on tarkoitettu päätoimisille maatalousyrittäjille, joiden toiminta edellyttää päivittäistä läsnäoloa tilalla tai yrityksessä ympäri vuoden

Tuen myöntävän viranomaisen nimi ja osoite: Ministère de l'agriculture et de la pêche — Direction générale de la forêt et des affaires rurales — sous-direction du travail et de l'emploi — bureau de l'emploi et du développement de l'activité, 19 avenue du Maine F-75732 Paris cedex

Internet-osoite: www.legifrance.gouv.fr Ks. otsikko ”droit français” — ”les autres textes législatifs et réglementaires” — ”JO no 5 texte no 2”

Tuen numero: XA 26-06

Jäsenvaltio: Alankomaat

Alue: Gelderland

Yksittäistä tukea saavan yrityksen nimi: V.o.f. Cacao De Klomp

Oikeusperusta: Gelderlandin läänin puolesta SenterNovem panee täytäntöön tukijärjestelmän ”Marktgericht Innoveren & Implementeren Gelderland II (SMI&IGII)”. Tukijärjestelmä liittyy markkinasuuntautuneeseen innovaatioon ja kehittämiseen Gelderlandin läänissä, ja sillä halutaan tukea alueen pk-yrityksiä teknologiaan, organisaatioon ja markkinointiin liittyvän innovaation alalla

V.O.F Cacao De Klomp saa tukea SMI&IGII:n perustamissäädöksen 1.3.2.a. kohdan perusteella. Kyseisen säännöksen mukaan tukea voidaan myöntää toimintaan, josta aiheutuu ulkopuolisen riippumattoman asiantuntijan yrityksen sisällä antamaan innovaationeuvontaan liittyviä kustannuksia

Asetuksen (EY) N:o 1/2004 johdanto-osan ensimmäisen kappaleen mukaan komissio valtuutetaan asetuksella (EY) N:o 994/98 säätämään perustamissopimuksen 87 artiklan mukaisesti, että tiettyjen edellytysten vallitessa pk-yrityksille myönnetty tuki soveltuu yhteismarkkinoille ja vapautetaan perustamissopimuksen 88 artiklan 3 kohdassa määrätystä ilmoitusvelvoillisuudesta

Asetuksen (EY) N:o 1/2004 14 artiklassa säädetään teknisen tuen antamisesta maatalousalalla. Asetuksen 14 artiklan 1 kohdassa säädetään, että tuki on perustamissopimuksen 87 artiklan 3 kohdan c alakohdan mukaisesti yhteismarkkinoille soveltuvaa ja vapautettu perustamissopimuksen 88 artiklan 3 kohdan mukaisesta ilmoitusvelvollisuudesta, jos sen kohteena ovat 2 kohdassa luetellut tukikelpoiset kustannukset ja se täyttää 3, 4 ja 5 kohdassa säädetyt edellytykset

Asetuksen 14 artiklan 2 kohdan c alakohdan mukaan tukea voidaan myöntää kattamaan seuraavia tukikelpoisia kustannuksia: sellaisten neuvontapalvelujen maksut, jotka eivät koske jatkuvaa tai säännöllistä toimintaa eivätkä liity yrityksen tavanomaisiin toimintakuluihin

Yritykselle myönnettävän yksittäisen tuen kokonaismäärä: Tuen määrä on 15 040 EUR

Tuen enimmäisintensiteetti: Asetuksen 14 artiklan 3 kohdassa säädetään, että 2 kohdan mukaisesti myönnettävän tuen kokonaismäärä saa olla enintään 100 000 EUR tuensaajaa kohti millä tahansa kolmivuotisjaksolla tai enintään 50 % tukikelpoisista kustannuksista. Tukea laskettaessa tuensaaja katsotaan teknisestä tuesta nauttivaksi henkilöksi

SMI&IGII-tukijärjestelmän osalta tuen enimmäsmääräksi on vahvistettu 20 000 EUR

Tarkasteltavana olevassa tapauksessa edellä tarkoitetut edellytykset täyttyvät

Täytäntöönpanoajankohta: Tuki myönnetään sen jälkeen, kun komission kirjallinen vahvistus tämän ilmoituksen vastaanottamisesta on saatu.

Yksittäisen tuen kesto: Hanke ajoittuu ajanjaksolle 13.9.2005—1.8.2006

Tuen tarkoitus: Tarkasteltavana olevassa tapauksessa tukea myönnetään asetuksen (EY) N:o 1/2004 14 artiklan 2 kohdan c alakohdan perusteella V.O.F. Cacao De Klomp -yritykselle neuvontapalveluihin tuotantomenetelmien kehittämiseksi uutta Japanin markkinoille tarkoitetun kaakaomassan tuotantolinjaa varten. Neuvontapalvelut liittyvät kaakaopapujen laadun parantamiseen

Asianomainen ala: Maatalousala

Tuen myöntävän viranomaisen nimi ja osoite: 

Internet-osoite: www.gelderland.nl/gelderlandbalie/provincialestukken

----

----

Ilmoitetun keskittymän vastustamatta jättäminen

(Asia COMP/M.4184 — Boeing/Carmen)

(2006/C 156/03)

(ETA:n kannalta merkityksellinen teksti)

Komissio päätti 6. kesäkuuta 2006 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain englannin kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----

----

Ilmoitetun keskittymän vastustamatta jättäminen

(Asia COMP/M.4195 — Inchcape/Lind)

(2006/C 156/04)

(ETA:n kannalta merkityksellinen teksti)

Komissio päätti 14. kesäkuuta 2006 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain englannin kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----

----

Ilmoitetun keskittymän vastustamatta jättäminen

(Asia COMP/M.4062 — SKF/SNFA)

(2006/C 156/05)

(ETA:n kannalta merkityksellinen teksti)

Komissio päätti 2. kesäkuuta 2006 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain englannin kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----

----

Ilmoitetun keskittymän vastustamatta jättäminen

(Asia COMP/M.4210 — Agravis Raiffeisen/Baywa/DR Graub)

(2006/C 156/06)

(ETA:n kannalta merkityksellinen teksti)

Komissio päätti 19. toukokuuta 2006 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain saksan kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----

----

Ilmoitetun keskittymän vastustamatta jättäminen

(Asia COMP/M.4246 — Merrill Lynch/Farallon/Barcelo/Playa)

(2006/C 156/07)

(ETA:n kannalta merkityksellinen teksti)

Komissio päätti 27. kesäkuuta 2006 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain englannin kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----

----

Ilmoitetun keskittymän vastustamatta jättäminen

(Asia COMP/M.4205 — Aleris International/Corus Group)

(2006/C 156/08)

(ETA:n kannalta merkityksellinen teksti)

Komissio päätti 16. kesäkuuta 2006 olla vastustamatta edellä mainittua keskittymää ja julistaa, että se soveltuu yhteismarkkinoille. Päätös perustuu neuvoston asetuksen (EY) N:o 139/2004 6 artiklan 1 kohdan b alakohtaan. Päätöksen koko teksti on saatavissa vain englannin kielellä, ja se julkistetaan sen jälkeen, kun siitä on poistettu kaikki sen mahdollisesti sisältämät liikesalaisuudet. Se on saatavissa:

----

III Tiedotteita

Komissio

----

ARGO -ohjelma 2006

(2006/C 156/09)

Ehdotuspyyntöteksti julkaistaan oikeus-, vapaus- ja turvallisuusasioiden Internet-sivustolla osoitteessa:

http://ec.europa.eu/justice_home/funding/argo/funding_argo_en.htm

Määräaika ehdotusten jättämistä varten: 4. syyskuuta 2006.

----